b'\n_START_ARTICLE_\nPapaja\n_START_SECTION_\nZna\xc4\x8dilnosti\n_START_PARAGRAPH_\nSodi v dru\xc5\xbeino papajevk. Te rastejo v tropskih predelih Amerike, vse pa so pravzaprav olesenela zeli\xc5\xa1\xc4\x8da z deblom brez vej. Za rast potrebuje posebne klimatske razmere, saj ima papaja rada toplo in vla\xc5\xbeno podnebje. Vso leto mora imeti zadostno koli\xc4\x8dino vlage, na rast sade\xc5\xbeev pa lahko vpliva \xc5\xbee la\xc5\xbeja zmrzal. Papaja ima odli\xc4\x8dno lastnost, da raste in zori preko celega leta, zato lahko v dr\xc5\xbeavah ob ekvatorju njene plodove obirajo vse leto. Rastlina zraste zelo hitro, tudi do 10 metrov visoko.\n_START_SECTION_\nDe\xc5\xbeele pridelave\n_START_PARAGRAPH_\nBrazilija, Mehika, Jamajka, Kostarika, Gana, Slonoko\xc5\xa1\xc4\x8dena obala ,...\n_START_SECTION_\nUporaba\n_START_PARAGRAPH_\nPapaja je lahko okrogle, jaj\xc4\x8daste, podolgovate ali hru\xc5\xa1kaste oblike s tanko, usnjato, rumenkasto-zeleno lupino. Rumeno, oran\xc5\xbeno ali ro\xc5\xbenato rde\xc4\x8de sadno meso je sladko kot melona in zelo so\xc4\x8dno za u\xc5\xbeivanje. Tudi pe\xc5\xa1ke v notranjosti so u\xc5\xbeitne, vendar za Evropejce bolj nenavadnega okusa. Pe\xc5\xa1ke se uporabljajo tudi kot za\xc4\x8dimba, v ve\xc4\x8djih koli\xc4\x8dinah pa imajo odvajalni u\xc4\x8dinek. Papaja je osve\xc5\xbeujo\xc4\x8d obrok, jemo jo lahko za zajtrk, kot predjed ali za sladico. Ponudimo jo lahko tudi v solati, v ribjih ali mesnih jedeh, zanimiv okus pa nudi papaja tudi v mle\xc4\x8dnem napitku._NEWLINE_Papaja vsebuje veliko provitamina A ter vitaminov B5 in C. Vsebuje tudi encim papain, ki beljakovine razgrajuje v aminokisline, sodeluje pri nastajanju prebavnih encimov, izbolj\xc5\xa1uje beljakovinske razmere v celicah, zdravi bolezni pomanjkanja beljakovin ter krepi srce in o\xc5\xbeilje. Vitamini v papaji pa krepijo tudi imunski sistem. Meso eksoti\xc4\x8dnega sade\xc5\xbea papaje lahko pomaga zmanj\xc5\xa1ati tudi videz gub._NEWLINE_Papaje vsebujejo snov, ki lahko pri ljudeh, alergi\xc4\x8dnih na lateks, spro\xc5\xbeijo alergi\xc4\x8dno reakcijo, prav zato je treba pri u\xc5\xbeivanju le te biti previden.'